خمیسو خان

استاد خمیسو خان (پیدائش: 1923ء —  وفات: 8 مارچ  1983ء) پاکستان سے تعلق رکھنے والے نامور الغوزہ نواز تھے۔

حالات زندگی 
خمیسو خان 1923ء کو گوٹھ گاجاموری،ٹنڈو محمد خان ضلع حیدرآباد، برطانوی ہندوستان (موجودہ پاکستان) میں پیدا ہوئے۔ وہ کتابی تعلیم تو حاصل نہیں کرسکے مگر انہوں نے اپنے زمانے کے مشہور الغوزہ نواز استاد سید احمد شاہ سے الغوزہ بجانے کی باقاعدہ تعلیم حاصل کی تھی جس کا مظاہرہ وہ شادی کی محفلوں اور مختلف عوامی مراکز پر کرتے رہتے تھے۔ جلد ہی انہیں ریڈیو پاکستان اور پاکستان ٹیلی وژن پر بھی اپنے فن کے اظہار کا موقع ملنے لگا جس کے باعث انہیں عالم گیر شہرت حاصل ہوئی۔

خمیسو خان کی الغوزہ نوازی میں ایک عجیب طرح کا سوز تھا۔ وہ مختلف راگ راگنیوں پر عبور رکھتے تھے۔ انہیں نہ صرف ملک بھر میں بلکہ افریقا، چین، امریکا، روس اور کئی دیگر ممالک میں بھی الغوزہ نوازی کا موقع ملا۔

اعزازات 
حکومت پاکستان نے ان کے فن کے اعتراف میں انہیں 23 مارچ، 14 اگست، 1979ء کو صدارتی تمغا برائے حسن کارکردگی اور حکومت سندھ نے شاہ لطیف ایوارڈ عطا کیا۔

وفات 
خمیسو خان 8 مارچ، 1983ء کو وفات پاگئے۔

حوالہ جات 

1923ء کی پیدائشیں
1983ء کی وفیات
پاکستانی فنکار
پاکستانی مسلم شخصیات
حیدرآباد، سندھ کی شخصیات
تمغائے حسن کارکردگی وصول کنندگان